Informácia pre inštruktorov autoškôl - ako a kedy sa prihlasovať na doškoľovací kurz inštruktorov - pravidelný (jednodňové školenie inštruktorov).
1. Absolvovanie pravidelného výcviku prvý krát po udelení inštruktorského oprávnenia
Po absolvovaní kurzu na získanie inštruktorského oprávnenia a úspešnej záverečnej skúške účastník žiada okresný úrad o vydanie inštruktorského preukazu.
Po splnení podmienok je účastníkovi vydaný inštruktorský preukaz na dobu 10 rokov.
Podľa zákona č. 93/2005 Z. z. o autoškolách - je inštruktor povinný absolvovať doškoľovací kurz inštruktorov - pravidelný do dvoch rokov od UDELENIA (nie vydania)
a potom periodicky v dvojročnom intervale.
Príklad:
Záverečná skúška bola 17.02.2022. Okresný úrad vydal inštruktorský preukaz 20.03.2022 s platnosťou do 17.02.2032. Najneskôr sa musí inštruktor zúčastniť prvého
pravidelného školenia do 17.02.2024. Prihláška sa podáva najneskôr dva mesiace pred uplynutím lehoty na absolvovanie pravidelného školenia inštruktorov.
2. Absolvovanie pravidelného výcviku po predĺžení platnosti inštruktorského oprávnenia
Držiteľ inštruktorského oprávnenia je povinný absolvovať periodicky každé dva roky doškoľovací kurz inštruktorov - pravidelný. Predĺženie platnosti inštruktorského
oprávnenia a jeho vydanie nemá vplyv na dátum absolvovania pravidelného výcviku.
Príklad:
Pravidelný výcvik inštruktorov bol absolvovaný 20.03.2022. Najbližší pravidelný výcvik má byť absolvovaný do 20.03.2024.
Ak inštruktor predlžoval platnosť inštruktorského oprávnenia napr. 15.06.2023 a bol mu vydaný nový "predĺžený" inštruktorský preukaz, tak inštruktor si stále "stráži"
dvojročný interval do 20.03.2024 a stále periodicky každé dva roky.
Prihláška na doškoľovací kurz inštruktorov - pravidelný sa podáva podľa zákona najneskôr dva mesiace pred uplynutím lehoty účasti na školení.
3. Rozšírenie inštruktorského oprávnenia - postupuje sa podľa bodu 1, kedy je udelené inštruktorské oprávnenie.